《送宋荔裳按察四川》
清代·严允肇

骢马出蓟门，驾言卦岷峨。前驱负弩矢，乘传相经过。

剑门天下负，锦江翻白波。近代厄铜马，西川血成河。

至今劳生聚，人少豺虎多。大夫秉邦宪，兢兢志靡他。

外台持风纪，霜雪变阳和。文翁宽匪弛，武侯严不苛。

蜀道易平地，巴渝起新歌。琴台与卜肆，古迹犹未磨。

追从访杨马，道远将如何？

作者简介：浙江归安人，字修人，号石樵。顺治十五年进士，官寿光知县。以同官累去职，后遇其人，敬礼有加，人服其长者。诗古今体兼善，文章力追秦汉。有《宜雅堂集》。